༄༅།  ། གཤེད་དམར་གྱི་སྒྲུབ་ཐབས་འཇིགས་མེད་རྣམ་རོལ་ཚོགས་འཁོར་དང་བཅས་པ་བཞུགས།  ། ༄༅།  ། དཔལ་གཤིན་རྗེ་གཤེད་དམར་པོའི་སྒྲུབ་པའི་ཐབས་འཇིགས་པ་མེད་པར་རྣམ་པར་རོལ་པ་ཞེས་བྱ་བ།  བཅོམ་ལྡན་འདས་དཔལ་གཤིན་རྗེ་གཤེད་ལ་ཕྱག་འཚལ་ལོ།  ། དཔལ་མཆོག་བླ་མ་འཇམ་པའི་དབྱངས།  ། གདུག་པ་འདུལ་ཕྱིར་གཤིན་རྗེ་ཡི།  ། གཤེད་དུ་གྱུར་ལ་ཕྱག་འཚལ་ནས།  ། དེ་ཡི་སྒྲུབ་པའི་རིམ་པ་བཤད།  ། བཅོམ་ལྡན་འདས་གཤིན་རྗེ་གཤེད་དམར་པོའི་དཀྱིལ་འཁོར་དུ་དབང་བསྐུར་བ་ཐོབ་ཅིང་།  འདི་སྒྲུབ་པར་འདོད་པའི་གང་ཟག་གིས།  སྟན་བདེ་བ་ལ་བསྡད་ལ།  བླ་མ་དང་དཀོན་མཆོག་གསུམ་ལ་སྐྱབས་སུ་འགྲོ་བ་བྱ།  སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ།  གནས་སྐབས་སུ་བདུད་དང་།  གཤིན་རྗེའི་འཇིགས་པ་ཐམས་ཅད་ཞི་བར་བྱ་བའི་དོན་དུ་གཤིན་རྗེ་གཤེད་བསྒོམ་སྙམ་དུ་བྱང་ཆུབ་ཀྱི་སེམས་བསྒོམ་མོ།  ། དེ་ནས་རང་གི་སྙིང་གི་ནང་དུ་པདྨ་དང་།  ཉི་མའི་སྟེང་དུ་ཧཱུྃ་དམར་པོ་ལས་འོད་འཕྲོས་པས།  ཐོག་མར་རང་གི་ལུས་གང་བས་སྡིག་པ་ཐམས་ཅད་སྦྱངས།  དེ་ནས་སྣའི་སྒོ་ནས་འཕྲོས་པའི་འོད་ཀྱིས་མདུན་གྱི་ནམ་མཁར་གཤིན་རྗེ་གཤེད་དམར་པོ།  བླ་མ་རྡོ་རྗེ་སེམས་དཔའི་རྣམ་པས་དབུར་བརྒྱན་པ་ལ།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་སྤྱན་དྲངས།  ན་མོ་གུ་རུ་བྷྱཿས་བླ་མ་དང་།  ཤྲཱི་ས་མ་ཏ་རཀྟ་ཡ་མཱ་རི་པཱ་ད་ནཾ་བནྡྷ་ནཾ་ཀ་རོ་མི། ཞེས་པས།  གཤིན་རྗེ་གཤེད་ལ་ཕྱག་འཚལ་ནས།  ། ཨོཾ་བཛྲ་ལཱ་སྱ་ཧཱུྃ། ཨོཾ་བཛྲ་མཱ་ལེ་ཏྲཱྃ།  ཨོཾ་བཛྲ་གཱིརྟི་ཧྲཱིཿཨོཾ་བཛྲ་ནིརྟི་ཨཱཿཨོཾ་བཛྲ་དྷཱུ་པེ་ཧཱུྃ། ཨོཾ་བཛྲ་པུཥྤེ་ཏྲྃ། ཨོཾ་བཛྲ་དཱི་པེ་ཧྲཱིཿཨོཾ་བཛྲ་གནྡྷེ་ཨཱཿཞེས་བརྗོད་པས།  ལྷ་མོ་བརྒྱད་ཀྱིས་མཆོད་ནས།  དཀོན་མཆོག་གསུམ་ལ་བདག་སྐྱབས་མཆི།  ། ལ་སོགས་པས་ཡན་ལག་བདུན་པ་ལན་གསུམ་བྱས་པའི་མཐར།  ཨོཾ་བཛྲ་མུཿཞེས་བརྗོད་པས་ཚོགས་ཀྱི་ཞིང་གཤེགས་སུ་གསོལ་ནས།  ཚད་མེད་པ་རྣམ་པ་བཞི་བསྒོམ་པ་ནི་བསོད་ནམས་ཀྱི་ཚོགས་བསགས་པའོ།  ། དེ་ནས་ཆོས་ཐམས་ཅད་སྒྱུ་མ་ལྟ་བུར་བསྒོམས་ལ།  ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་བྷཱ་ཨཱཏྨ་ཀོ྅་ཧཾ༑  ཞེས་བརྗོད་པས་ཕྱི་ནང་གི་ཆོས་ཐམས་ཅད་སྒྱུ་མ་ལྟ་བུར་བསྒོམས་ལ།  མི་དམིགས་པ་སྟོང་པ་ཉིད་དུ་བསྒོམས་པ་ནི་ཡེ་ཤེས་ཀྱི་ཚོགས་བསགས་པའོ།  ། དེ་ནས་སྟོང་པའི་ངང་ལས་སྐད་ཅིག་གིས་པྃ་ལས་པདྨ་རྃ་ལས་ཉི་མའི་དཀྱིལ་འཁོར་ཤིན་ཏུ་རྒྱ་ཆེ་བའི་སྟེང་དུ།  རང་གི་ཤེས་པ་ཧཱུྃ་དམར་པོ་ལས་རྡོ་རྗེ་སྔོན་པོ་དང་མི་མགོ་སེར་པོས་མཚན་པའི་དབྱུག་པ་དཀར་པོ་ཧཱུྃ་གིས་མཚན་པ་ལས་འོད་ཟེར་འཕྲོས་པས་སེམས་ཅན་ཐམས་ཅད་ལ་ཕོག་པས་སེམས་ཅན་ཐམས་ཅད་གཤིན་རྗེ་གཤེད་དམར་པོར་གྱུར།  ཚུར་འདུས་ནས་ཡོངས་སུ་གྱུར་པ་ལས་པདྨ་དང་ཉི་མའི་དཀྱིལ་འཁོར་རྒྱ་ཆེ་བའི་སྟེང་དུ།  མ་ཧེ་དམར་པོ་རྭ་དང་རྨིག་པ་སྔོན་པོ་ཤིན་ཏུ་ཁྲོས་པ།  རུས་པའི་རྒྱན་དྲུག་གིས་བརྒྱན་པའི་སྟེང་ན་གཤིན་རྗེ་ཁས་བུབ་ཏུ་བསྒྱེལ་པའི་སྟེང་དུ།  རང་ཉིད་བཅོམ་ལྡན་འདས་གཤིན་རྗེ་གཤེད་སྐུ་མདོག་དམར་པོ།  ཞབས་གཡས་པ་བསྐུམ་པས་མ་ཧེའི་རྭའི་བར་དང་།  གཡོན་པ་བརྐྱང་བས་ཚང་རའི་སྟེང་དུ་བརྫིས་པ།  ཕྱག་གཡས་པས་རྡོ་རྗེ་དང་།  མི་མགོ་དང་བཅས་པའི་དབྱུག་པ་འཕྱར་ཞིང་།  གཡོན་པས་བདུད་བཞིའི་ཁྲག་གིས་གང་བའི་ཐོད་པ་ཐུགས་ཀར་འཛིན་པ།  མི་མགོ་སྐམ་པོ་ལྔའི་དབུ་རྒྱན་དང་།  རློན་པ་ལྔ་བཅུའི་དོ་ཤལ་ཅན།  རུས་པའི་རྒྱན་དྲུག་དང་།  ཀླུ་ཆེན་པོ་བརྒྱད་ཀྱིས་བརྒྱན་པ།  དབུ་སྐྲ་སེར་པོ་གྱེན་དུ་འབར་ཞིང་དམར་ལ་ཟླུམ་པའི་སྤྱན་གསུམ་པ།  མཆེ་བ་རྣམ་པར་གཙིགས་ཤིང་།  སྟག་གི་ལྤགས་པའི་ཤམ་ཐབས་གྲོལ་བ།  སྒེག་པ་དང་།  དཔའ་བ་དང་།  མི་སྡུག་པ་དང་།  དགོད་པ་དང་།  དྲག་ཤུལ་དང་།  འཇིགས་སུ་རུང་བ་དང་།  སྙིང་རྗེ་དང་།  རྔམ་པ་དང་།  ཞི་∶¡Ãབའི་(《¡¶ལུ》¡བ་སྟེ་)གར་གྱི་ཉམས་དགུ་དང་ལྡན་པ།  དེའི་པང་ན་ཡུམ་རྡོ་རྗེ་རོ་ལངས་མ་སྐུ་མདོག་དམར་པོ་ཕྱག་གཡས་གྲི་གུག་དང་།  གཡོན་པ་ཁྲག་གིས་གང་བའི་ཐོད་པ་འཛིན་པས་ཡབ་ལ་འཁྱུད་པ།  མི་མགོ་སྐམ་པོ་ལྔའི་དབུ་རྒྱན་དང་།  སྐམ་པོ་ལྔ་བཅུའི་དོ་ཤལ་ཅན།  རུས་པའི་རྒྱན་ལྔ་དང་ལྡན་པ།  གཉིས་ཀའང་ཡེ་ཤེས་ཀྱི་མེ་འབར་བའི་དབུས་ན་བཞུགས་པར་བསྒོམ་མོ།  ། གཉིས་ཀའི་དཔྲལ་བར་ཨོཾ་དཀར་པོ།  མགྲིན་པར་ཨཱཿདམར་པོ།  སྙིང་གར་ཧཱུྃ་སྔོན་པོ་རྣམས་སངས་རྒྱས་ཐམས་ཅད་ཀྱི་སྐུ་གསུང་ཐུགས་རྡོ་རྗེའི་རང་བཞིན་དུ་བསྒོམས་ལ།  ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱཀ་ཙིཏྟ་བཛྲ་སྭ་བྷཱ་ཝ་ཨཱཏྨ་ཀོ྅་ཧྃ།  ཞེས་བརྗོད་དོ།  ། དེ་ནས་རང་གི་སྙིང་གའི་ཧཱུྃ་ལས་འོད་འཕྲོས་པས་རང་གིས་བསྒོམས་པ་དང་།  རྗེས་སུ་མཐུན་པ་གཤིན་རྗེ་གཤེད་རིགས་ལྔ་ལ།  སངས་རྒྱས་དང་།  བྱང་ཆུབ་སེམས་དཔའ་དང་།  ཁྲོ་བོ་དང་།  ཁྲོ་མོའི་ཚོགས་ཀྱིས་བསྐོར་བ་སྤྱན་དྲང་།  དེ་རྣམས་ལ་སྔ་མ་བཞིན་དུ་མཆོད་ནས།  ཨོཾ་ཨ་བྷི་ཥིཉྩ་ཏུ་མཱཾ་སརྦ་ཏ་ཐཱ་ག་ཏ།  ཞེས་གསོལ་བ་བཏབ་པས།  དེ་བཞིན་གཤེགས་པ་དེ་རྣམས་ཀྱིས་ཡེ་ཤེས་ཀྱི་ཆུས་བདག་གི་སྤྱི་བོ་ནས་དབང་བསྐུར་ཞིང་༑  སངས་རྒྱས་རྣམས་ནི་ཐམས་ཅད་ཀྱི།  ། གསང་གསུམ་གནས་ལས་བྱུང་བ་ཡི༑  ཁམས་གསུམ་ཀུན་གྱིས་ཕྱག་བྱས་པ།  ། རྡོ་རྗེའི་དབང་བསྐུར་ཆེན་པོ་སྦྱིན།  ཨོཾ་བཛྲཱི་བྷ་ཝ་ཨ་བྷི་ཥིཉྩ་ཧཱུྃ།  ཞེས་གསུང་ཞིང་།  དབང་བསྐུར་བའི་ཆུ་རྒྱུན་སྤྱི་གཙུག་ནས་ཞུགས་པས། རྐང་མཐིལ་ཡན་ཆད་གང་། དྲི་མ་ཐམས་ཅད་དགདབང་བཞི་ཐོབ།  ཆུ་ལྷག་མ་ཡར་ལུད་པས་སྤྱི་བོར་རྡོ་རྗེ་སེམས་དཔས་དབུར་བརྒྱན་ནས།  ཛཿཧཱུྃ་བྃ་ཧོཿཞེས་བརྗོད་པས།  དབང་གི་ལྷ་དེ་རྣམས་ཡེ་ཤེས་པའི་ཚུལ་གྱིས་རང་ལ་གཉིས་སུ་མེད་པར་བསྟིམ་པ་དང་།  རང་གི་སྙིང་གར་པདྨ་དང་།  ཉི་མའི་སྟེང་དུ་རང་འདྲ་བའི་ཡེ་ཤེས་སེམས་དཔའ་མཚོན་གང་བ་དང་།  དེའི་ཐུགས་ཀར་ཧཱུྃ་དམར་པོ་ནས་འབྲས་ཙམ་ཏིང་ངེ་འཛིན་སེམས་དཔའ་དམིགས་ནས༑  ཡུམ་གྱི་བྷ་ག་པདྨ་འདབ་མ་བརྒྱད་པ་དང་།  ཡབ་ཀྱི་གསང་གནས་རྡོ་རྗེ་རྩེ་མོ་ལྔ་པར་བསྐྱེད་ནས།  སྙོམས་པར་ཞུགས་པས་བྱང་ཆུབ་ཀྱི་སེམས་ཀྱི་ཐིག་ལེས་ཡབ་ཡུམ་གཉིས་ཀའི་སྐུ་ཡོངས་སུ་གང་ནས་རྗེས་སུ་ཆགས་པ་ལས་བྱུང་བའི་ཟག་པ་མེད་པའི་བདེ་བས་གཉིས་ཀ་མཉེས་པར་བྱས།  དེའི་སྟོབས་ཀྱིས་ཕྱོགས་བཅུའི་སངས་རྒྱས་དང་།  བྱང་ཆུབ་སེམས་དཔའ་ཐམས་ཅད་གཉིས་སུ་མེད་པའི་བདེ་བས་མཉེས།  སེམས་ཅན་ཐམས་ཅད་ཀྱང་སྡུག་བསྔལ་ཞི།  ཟག་པ་མེད་པའི་བདེ་བ་དང་ལྡན་པར་བསམ་ཞིང་།  ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ།  ཞེས་བརྗོད་དོ།  ། དེ་ནས་ཐིག་ལེ་རྣམས་བ་སྤུའི་བུ་ག་ནས་འོད་ཟེར་གྱི་ཚུལ་དུ་འཕྲོས་པའི་རྩེར།  མཆོད་པའི་ལྷ་མོ་དཔག་ཏུ་མེད་པ་གནས་པས་བདག་ཉིད་ལ་མཆོད་པར་བསམ་ཞིང་།  གོང་དུ་བརྗོད་པའི་སྔགས་རྣམས་དང་།  ། གཟུགས་སྒྲ་ལ་སོགས་དྲུག་པོ་འདི།  ། དངོས་མེད་ནམ་མཁའ་ལྟ་བུ་ལ།  ། ལོངས་སྤྱོད་ཡུལ་དུ་དུ་མར་སྣང་།  ། ཤེལ་ལ་ཚོན་ནི་ཇི་བཞིན་ནོ།  ། འདོད་པ་ལྔ་དང་ཆོས་རྣམས་ལ།  ། རྣལ་འབྱོར་རྟག་ཏུ་སྤྱོད་པར་ཤོག། ཨ་ལ་ལ་ཧོ། རོལ་དུ་གསོལ།  གནས་པར་མཛོད།  མི་འཛིན་སྒྱུ་མ་ལྟ་བུ་ལ།  ། དགྱེས་པའི་གར་གྱིས་རོལ་པར་མཛོད༑ ༑ རེག་བྱ་འགག་པ་མེད་པ་ལ།  ། མིག་ཡོར་བཞིན་དུ་རོལ་དུ་གསོལ།  ། ཧོ་ཆགས་པ་མེད་བཞིན་ཆགས་པར་མཛོད།  ། ཅེས་བརྗོད་ཅིང་མཆོད་ནས།  སླར་ཡང་དེ་དག་ཉིད་ཀྱིས།  ཀྱེ་ཀྱེ་གཤིན་རྗེ་གཤེད་དམར་པོ།  ། བླ་མ་སྲིན་པོའི་གཟུགས་རང་བཞིན།  ཁྱོད་མཐོང་བ་ན་བདག་འཇིགས་ཏེ།  ། བླ་མ་ཁྲོ་བོའི་རང་བཞིན་སྤངས། ཁྱོད་ཀྱིས་གར་མཛད་ས་སྟེངས་དང་།  ། ས་བླ་དང་ནི་ས་འོག་གཡོ༑ ༑ ཆགས་པས་བརྒྱན་པ་ཁྲོ་བོའི་ཡིད།  ། གར་མཛད་ཁྱོད་ནི་རོལ་ལངས་གཟུགས༑ ༑ སྐུ་ལུས་སྦོམ་ཐུང་དམར་པོ་སྟེ།  ། རྣམ་པ་སྣ་ཚོགས་སྐུ་སྤྲུལ་ཞིང་།  ། རྡོ་རྗེ་དབྱངས་ཅན་མ་ཡིས་འཁྱུད།  ། གར་མཛད་ཁྱོད་ནི་བདེ་བ་ཆེ།  ཁྱོད་ཀྱི་ཧྲཱིཿཥྟྲཱིའི་གསང་སྔགས་ཀྱིས།  ། ས་གསུམ་པོ་ཡི་འཁྲུལ་པ་སེལ།  ། རྗེ་བཙུན་སྙིང་རྗེ་ཡིས་ནི་ཁྲོ༑ ༑ གར་མཛད་འཇིག་རྟེན་ཁྱོད་གཟིགས་འདུད།  ། ཅེས་པས་བསྟོད་ནས།  མཆོད་པའི་ལྷ་མོ་དེ་རྣམས་རང་གི་སྙིང་གར་བསྡུས་ལ།  ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ།  ཞེས་བརྗོད་དོ།  ། དེ་ནས་ལྷའི་སྐུ་སེམས་དཔའ་སུམ་བརྩེགས་དེ་ཉིད་ལ་དམིགས་ལ་ཡིད་མཉམ་པར་བཞག་གོ། བསྐྱེད་པའི་རིམ་པའོ༑ ༑ རྫོགས་པའི་རིམ་པ་བསྒོམ་པར་འདོད་ན།  གཞན་དང་མཚུངས་པར་བསྒོམས་དང་འགལ་བ་ནི་མེད་དོ།  ། འདིའི་བླ་མ་བརྒྱུད་པའི་མན་ངག་གིས་ནི་འོད་གསལ་བསྒོམ་པ་ཉིད་ལ་གཙོ་བོར་མཛད་དོ།  ། དེའི་རིམ་པ་ནི།  རང་གི་ཐུགས་ཀའི་ཏིང་ངེ་འཛིན་སེམས་དཔའ་ཧཱུྃ་ལས་འོད་ཟེར་འཕྲོས་པས་ཁམས་གསུམ་སྣོད་བཅུད་འཁོར་འདས་ཀྱི་ཆོས་ཐམས་ཅད་ལ་ཕོག་ཅིང་། དེ་རྣམས་བསྡུས་ནས་གདན་དང་བཅས་པ་རང་ལ་ཐིམ།  རང་ཡང་ཐུགས་ཀའི་ཡེ་ཤེས་སེམས་དཔའ་ལ་ཐིམ།  དེ་ཏིང་ངེ་འཛིན་སེམས་དཔའ་ཧཱུྃ་ལ།  ཧཱུྃ་ཡང་ནམ་མཁའ་ལ་འཇའ་ཚོན་ཡལ་བ་ལྟར་མི་དམིགས་པར་གྱུར་ནས་སྟོང་པ་ཉིད་འོད་གསལ་བའི་ངང་ལ་མཉམ་པར་བཞག་གོ། རྫོགས་པའི་རིམ་པའོ།  ། དེ་ནས་མཉམ་གཞག་ལས་ལྡང་བའི་ཚེ།  ཧཱུྃ་ཞེས་བརྗོད་པས་བདག་ཉིད་གཤིན་རྗེ་གཤེད་སྣོད་བཅུད་ཐམས་ཅད་དེ་བཞིན་གཤེགས་པའི་ངོ་བོའི་དཀྱིལ་འཁོར་དུ་སྐད་ཅིག་གིས་བལྟ་བར་བྱའོ།  ། དེ་ནས་སྔགས་ཟློ་བར་འདོད་པའི་ཚེ།  རང་གི་སྙིང་གར་ཏིང་ངེ་འཛིན་སེམས་དཔའི་མཐའ་མར་སྔགས་ཀྱི་ཕྲེང་བས་གཡས་སྐོར་དུ་འཁོར་བའི་འོད་ཀྱིས་རང་གི་ལུས་ཀྱི་ནང་ཡོངས་སུ་གང་བས་སྡིག་པ་དང་།  སྒྲིབ་པ་ཐམས་ཅད་སྦྱངས། བསོད་ནམས་དང་ཡེ་ཤེས་ཀྱི་ཚོགས་རྒྱས། ཕྱིར་འཕྲོས་པས་བགེགས་དང་ལོག་པར་འདྲེན་པ་ཐམས་ཅད་ཚར་བཅད།  སེམས་ཅན་ཐམས་ཅད་ཀྱི་སྡིག་སྒྲིབ་ཞི་བར་བྱས།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་རྒྱུད་བསྐུལ་ནས་དེ་དག་གི་ཡེ་ཤེས་དང་། བྱིན་རླབས་ཡིག་འབྲུའི་རྣམ་པས་སྤྱན་དྲངས་པ་རང་གི་སྙིང་གར་ཐིམ་པར་བསམ་ཞིང་།  ཨོཾ་ཧྲཱིཿཥྟྲཱིཿཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ།  སྙིང་པོའི་སྔགས་སོ།  ། ཨོཾ་ཡ་མཱནྟ་ཀ་ཧཱུྃ་ཕཊ།  ཉེ་བའི་སྙིང་པོའོ༑ ༑ དེ་དག་ཇི་སྲིད་ནུས་ཀྱི་བར་དུ་བཟླས་པར་བྱའོ།  ། གྲངས་ཀྱི་བསྙེན་པའི་ཚད་ནི།  སྙིང་པོ་ལ་འབུམ་ཕྲག་བཅུ་བཞི་དང་།  ཉེ་བའི་སྙིང་པོ་ལ་འབུམ་ཕྲག་བདུན་ནོ།  ། མཆོག་བསྒྲུབ་པ་ལ་ནི་ཚད་མེད་དོ།  ། བཟླས་པའི་རྣལ་འབྱོར་རོ།  ། སྤྱོད་ལམ་སྣ་ཚོགས་པ་འཇུག་པའི་ཚེ།  བདག་ཉིད་གཤིན་རྗེ་གཤེད་ཡབ་ཡུམ་དང་༑  སྣང་བ་ཐམས་ཅད་དེ་བཞིན་གཤེགས་པའི་སྐུར་བསྒོམས་ནས།  ཨོཾ་ཞེས་བྱ་བ་དང་།  བརྗོད་པ་དང་གྲག་པ་ཐམས་ཅད་སྔགས་སུ་བསྒོམས་ནས།  ཨཱཿཞེས་བྱ་བ་དང་།  སེམས་ཀྱི་རྣམ་པར་རྟོག་པ་ཐམས་ཅད་ཏིང་ངེ་འཛིན་གྱི་རྣམ་པར་འཕྲུལ་པར་བསམས་ལ།  ཧཱུྃ་ཞེས་བརྗོད་ནས་དེ་དག་ཐམས་ཅད་ཀྱང་རྣམ་པ་སྒྱུ་མ་ལྟར་གསལ་བར་སྣང་ལ།  རང་བཞིན་སྟོང་པ་ཉིད་དུ་ལྷུན་གྱིས་གྲུབ་པ་ངོ་བོ་ཟུང་འཇུག་ཏུ་གནས་པར་ཤེས་པས།  ལྷས་ལྷ་ལ་མཆོད་པར་བསམ་ཞིང་།  འདོད་པའི་ཡོན་ཏན་ཐམས་ཅད་ལ་སྡང་ཞེན་མེད་པར་ལོངས་སྤྱོད་དོ།  ། སྤྱོད་ལམ་གྱི་རྣལ་འབྱོར་རོ།  ། ཉལ་བའི་རྣལ་འབྱོར་ནི་འོད་གསལ་ལ་འཇུག་པ་དང་འདྲ་ཞིང་།  ལྡང་བའི་རྣལ་འབྱོར་ནི་འོད་གསལ་ལས་ལྡང་བ་དང་འདྲ་ལ།  རྗེས་སུ་ཆགས་པའི་རྣལ་འབྱོར་ནི།  བསྐྱེད་རིམ་གྱི་སྐབས་ཀྱི་བདེ་བ་ཆེན་པོ་བསྒོམ་པའི་ཚུལ་དང་འདྲ་བ་ཉིད་དོ། །  ། ། ཚོགས་ཀྱི་འཁོར་ལོ་བྱེད་པར་འདོད་པས།  རྟེན་དང་ནང་གི་མཆོད་པ་དང་༑  ཆུ་གཉིས་སྔོན་དུ་འགྲོ་བའི་ཕྱིའི་མཆོད་པ་དང་།  གཏོར་མ་གསུམ་དང་།  གཞན་ཡང་འདིར་མཁོ་བའི་ཡོ་བྱད་རྣམས་སྟ་གོན་བྱས་ནས།  རིམ་པ་གཉིས་བཟླས་པ་དང་བཅས་པ་རྫོགས་པ་དང་།  ཡི་གེ་བདུན་པའི་སྔགས་ཀྱིས་མཆོད་པ་རྣམས་བསངས།  སྭ་བྷཱ་ཝས་སྦྱངས།  སྟོང་པའི་ངང་ལས་ཡི་གེ་གསུམ་ལས་བྱུང་བའི་མཆོད་པའི་རྫས་བསམ་གྱིས་མི་ཁྱབ་པ་བསྐྱེད་ནས།  སོ་སོའི་སྔགས་ཀྱི་བྱིན་གྱིས་བརླབ་བོ།  ། དེ་ནས་མདུན་དུ་དམིགས་པའི་རྟེན་ཡོད་དམ།  མེད་ཀྱང་རུང་།  བདག་བསྐྱེད་ཇི་ལྟར་བ་བཞིན་དུ་བསྒྲུབས་པའི་བཅོམ་ལྡན་འདས་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་དམིགས་ནས།  རང་གི་སྙིང་ག་ནས་མཆོད་པའི་ལྷ་མོ་དཔག་ཏུ་མེད་པ་སྤྲུལ་པ་རྣམས་ཀྱིས།  གོང་གི་མཆོད་རྫས་ཐོགས་ནས་མཆོད་པར་བསམ་ཞིང་།  ཨོཾ་སརྦ་ཏ་ཐཱ་ག་ཏ་རཀྟ་ཡ་མཱ་རི༑  ཞེས་ཀུན་ལ་སྦྱར་ལ།  ཨ་རྒྷཾ་པྲ་ཏཱིཙྪ་(《¡¶ལུ